Léon Humblot
Ni Léon Joseph Henry Humblot (3 Hunio 1852 iti Nancy – 20 Marso 1914) ket maysa idi a Pranses a naturalista ken botaniko a mangngummong.[1]
Nagobra isuna a kas maysa a hardinero para iti Muséum national d'histoire naturelle iti Paris, ken kalpasanna idi 1878 nagbiahe tapno agsukisok iti Madagascar, nga idiay ket nangipatakder iti maysa nga eksperimental a hardin ken nangurnong kadagiti sebbangan ti orkidia[1] Sinerrekna idi 1884 ti Is-isla Comoros kas parte ti heograpikal nga agrimensura nga inaramid babaen ti museo ti masna pakasaritaan. Nakaala isuna idi 1885 iti pirma ti maysa a tulag iti Sultan ti Bambao, a gapuanan ti nakaipatakderan ti batayan para iti maysa a "Grande Comore protectorate". Iti las-ud ti simmaruno a tawen, ti Pranses ket addaan idi iti dagup a turay iti Comoros (is-isla ti Grande Comore, Anjouan, Mayotte ken Moheli).[2]
Iti isla ti Grande Comore, pinundar ni Humblot ti maysa a kolonial a kompania a nangimaton kadagiti panagpataray kadagiti nadumaduma a talon, plantasion ken dagiti pagprosesuan a paktoria para kasagiti rekado ken bangbanglo. Manipud idi 1889 aginggana idi 1896, nagtengngel isuna iti titulo ti Résident, ken napilit a nangibbet iti kasasaad idi 1896 gapu kadagiti pabasol iti rinuker babaen ti gobierno ti Pransia.[2]
Bayat a naestasion iti Comoros, nagurnong isuna kadagiti botaniko nga espesimen ti a naipatulod iti naturalista a ni Alfred Grandidier (1836–1921). Ti herbario ti Muséum national d'histoire naturelle iti Paris ket nakaawat pay kadagiti nadumaduma a banag manipud ken ni Humblot (mairaman dagiti espesimen dagiti 1300 a baskular a mula). Iti las-ud ti pagsapulanna, nagurnong pay ni Humblot kadagiti ornitolohiko ken entomolohiko nga espesimen.[2]
Dagiti botanikal a henero ti Humblotia, Humblotiella ken Humblotiodendron ket mangipalagip iti naganna.[3]
Dagiti pablaak a mainaig ken ni Léon HumblotUrnosen
- "66 phot. des Comores, de Nossi-Bé et de Madagascar, avec des portraits de Said Ali, sultan de la Grande Comore, et de ses ministres, de son frére Mohammed Ali, d'un autre frére, Mohammed Sidi, du général en chef, du premier ministre, de la femme légitime, de princesses de la Grande Comore, de Léon Humblot, résident français dans cette île, du prince Said Omar de Mayotte. Phot. par Léon Humblot, don Alphonse Milne-Edwards en 1885", (kakuyog ni Alphonse Milne-Edwards) – dagiti 66 a retrato, ti Comoros, Nossi-Bé and Madagascar, kdpy.[4]
- "La vie et les activités de Léon Humblot à la Grande Comores, 1884–1915" (2010); author Nasfati Mze Ahamada; Sudel Fuma; Université de la Réunion. Faculté des Lettres et des Sciences Humaines.[5]
Dagiti nagibasaranUrnosen
- ^ a b Historical Dictionary of the Comoro Islands babaen ni Martin Ottenheimer, Harriet Ottenheimer
- ^ a b c JSTOR Global Plants Humblot, Léon (1852–1914)
- ^ CRC World Dictionary of Plant Names: Common Names, Scientific …, Volume 2 babaen ni Umberto Quattrocchi
- ^ WorldCat Identities 66 phot. des Comores, de Nossi-Bé et de Madagascar
- ^ WorldCat Title La vie et les activités de Léon Humblot à la Grande Comores
- ^ IPNI. Humblot.
ltz_Latn ilo_Latn ilo_Latn ilo_Latn ilo_Latn ilo_Latn ilo_Latn fra_Latn fra_Latn ilo_Latn ilo_Latn dan_Latn eng_Latn bam_Latn fra_Latn als_Latn